আরো জানা গেছে, লবণ মৌসুমের সময় মহাসড়কে ওয়াটার প্রুপের ব্যবস্থা না করে লবণ বোঝাই গাড়ি চলাচলের কারণে সড়ক পিচ্ছিল হয়ে যায়। বিভিন্ন স্থান থেকে মাটি পরিবহণকালে গাড়ি থেকে সড়কে মাটি পড়ে, বৃষ্টির পর ওই লবণজল ও মাটি কাঁদায় পরিণত হয়ে সড়ক অত্যধিক পিচ্ছিল হয়ে ঝুঁকিপূর্ণ হয়ে যায়। এতে মহাসড়কে চলাচলরত যাত্রীবাহি বাস ও ছোট যানবাহনগুলো দুর্ঘটনায় পতিত হয়। এমনকি ৩৯ কিলোমিটার সড়করে পাহাড়ি ঢালার উঁচু-নিচু ও আঁকাবাঁকা অংশে দ্রুত গতির গাড়িগুলো ওভারটেকিং করতে গিয়ে দুর্ঘটনার শিকার হয় বলেও নিসচার অভিমত।